Η μεγάλη στιγμή

Η μεγάλη στιγμή (Πρωτότυπος τίτλος: And Now Tomorrow) είναι ασπρόμαυρη δραματική ταινία Αμερικανικής παραγωγής του 1944 βασισμένη στο μυθιστόρημα της Ρέιτσελ Φιλντ το 1942, σε σκηνοθεσία του Ίρβινγκ Πίτσελ και σενάριο του Ρέιμοντ Τσάντλερ. Πρωταγωνιστούν οι ηθοποιοί Άλαν Λαντ, Λορέτα Γιανγκ, και Σούζαν Χέιγουορντ.

Πλοκή
Η Έμιλι Μπλερ, γεννημένη σε μια πολύ πλούσια οικογένεια στην πόλη Μπλερ, γίνεται κωφή μετά από μηνιγγίτιδα. Τότε αποφασίζει να φύγει από το σπίτι της, προσπαθώντας μάταια να βρει μια θεραπεία για την κώφωσή της, αλλά τώρα επιστρέφει πίσω. Προτού φύγει, ήταν αρραβωνιασμένη με τον Τζεφ Στόνταρντ, αλλά έθεσε τον γάμο της σε αναβολή λόγω της ασθένειάς της.

Κατά την επιστροφή της στο σπίτι, συναντά και μοιράζεται ένα ταξί με τον δρα Μέρεκ Βανς, ο οποίος μεγάλωσε επίσης στο Μπλερ, αλλά σε λιγότερο ευνοϊκες συνθήκες, όπου τώρα εργάζεται ως γιατρός στο Πίτσμπουργκ. Η πρώτη εντύπωση του Μέρεκ για την Έμιλι είναι ότι είναι μια φοβερή σνομπ γυναίκα και εκπλήσσεται όταν μαθαίνει ότι μπορεί να διαβάσει τα χείλη. Η Έμιλι δεν γνωρίζει ότι ο πρώην αρραβωνιαστικός της Τζεφ και η μικρότερη αδερφή της Τζάνις έχουν ερωτευτεί. Ο Τζεφ είναι απρόθυμος να πει στην Έμιλι για τη νέα του σχέση, επειδή δεν θέλει να την πληγώσει.

Ο Μέρεκ δεν γνωρίζει ότι καλείται πίσω στην πατρίδα του για να βοηθήσει τον δρα Γουίκς, τον μοναδικό γιατρό του Μπλερ, προσπαθώντας να θεραπεύσει την κώφωση της Έμιλι. Ο Μέρεκ έχει ρεκόρ θεραπείας κωφών ασθενών στο παρελθόν. Όταν ο Μέρεκ όμως μαθαίνει τον λόγο για τον οποίο κλήθηκε εκεί, απογοητεύεται, αλλά συμφωνεί να βοηθήσει ως χάρη στον δρα Γουίκς.

Σε ένα δείπνο στην κατοικία των Μπλερ εκείνο το βράδυ, ο Μέρεκ λέει στην Έμιλι τι πραγματικά σκέφτεται για αυτήν και της αποκαλύπτει ότι ο πατέρας του εργαζόταν σε ένα από τα εργοστάσια του Μπλερ, αλλά απολύθηκε λίγο πριν από τα Χριστούγεννα. Ο Μέρεκ θυμάται ακόμα πώς τον κοίταξε η Έμιλι στη χριστουγεννιάτικη συγκέντρωση της εταιρείας.

Η Έμιλι δεν ενδιαφέρεται για την ιδέα να αφήσει τον Μέρεκ να τη χρησιμοποιήσει ως "ινδικό χοιρίδιο", αλλά επειδή έχει εξαντλήσει όλες τις άλλες εναλλακτικές της λύσεις, τελικά συμφωνεί να τον αφήσει να προσπαθήσει να τη θεραπεύσει.

Η θεραπεία ξεκινά και ο Μέρεκ προσπαθεί να θεραπεύσει την Έμιλι όχι μόνο για την κώφωσή της, αλλά και για την αλαζονεία της. Η Έμιλι κερδίζει τον σεβασμό ορισμένων από τους εργάτες του εργοστασίου, όπως του Πίτερ Γκάλο, όταν βοηθά τον δρα Βανς να θεραπεύσει το παιδί τους, τον Τόμι. Ο Μέρεκ αρχίζει να αλλάζει την άποψή του για την Έμιλι και της λέει να μην παντρευτεί τον Τζεφ, όπως έχει προγραμματίσει.

Με την επιστροφή τους στην κατοικία του Μπλερ, ο Μέρεκ βλέπει κατά λάθος τον Τζεφ και τη Τζάνις μαζί και κατανοεί ότι είναι ζευγάρι. Κρατά την ανακάλυψη για τον εαυτό του και δεν αποκαλύπτει τίποτα στην Έμιλι. Λίγο καιρό αργότερα, ο Μέρεκ καταλήγει στο συμπέρασμα ότι η θεραπεία του δεν έχει αποτελέσματα και το ανακοινώνει στην Έμιλι αλλά της λέει ότι την έχει ερωτευτεί, παρά τους ανόητους τρόπους της. Η Έμιλι δεν πιστεύει ότι είναι ειλικρινής μαζί της και σταματούν τη θεραπεία εντελώς και ο Μέρεκ επιστρέφει στο Πίτσμπουργκ.

Δεδομένου ότι ο Τζεφ δεν έχει πει ακόμα στην Έμιλι για την αγάπη του για τη αδελφή της, η Έμιλι αρχίζει να σχεδιάζει ξανά τον γάμο τους. Ακούει για μια νέα θεραπεία που ο Μέρεκ έχει δοκιμάσει με επιτυχία σε κουνέλια και του ζητά να επιστρέψει και να το δοκιμάσει επίσης σε αυτήν. Παρά τον αρχικό δισταγμό του, ο Μέρεκ τελικά συμφωνεί, αλλά όταν η Εμιλι λαμβάνει τον ορό, πέφτει σε κώμα.

Απογοήτευμενος με αυτήν την εξέλιξη, ο Μέρεκ επιστρέφει στο Πίτσμπουργκ. Όταν η Έμιλι ξυπνά τελικά από το κώμα, ανακαλύπτει ότι έχει ξαναβρεί την ακοή της. Ακούει τον Τζεφ να λέει στην Τζάνις ότι την αγαπά έξω από την πόρτα του δωματίου της, αλλά καταλαβαίνει επίσης ότι η ίδια είναι ερωτευμένη με τον Μέρεκ. Στη συνέχεια, η Έμιλι πηγαίνει στο Πίτσμπουργκ για να συναντήσει τον Μέρεκ και να ομολογήσει την αγάπη της για αυτόν.

Διανομή ρόλων
Άλαν Λαντ ως Δρ. Μέρεκ Βανς
Λορέτα Γιανγκ ως Έμιλι Μπλερ
Σούζαν Χέιγουορντ ως Τζάνις Μπλερ
Μπάρι Σάλιβαν ως Τζεφ Στόνταρντ
Σέσιλ Κέλαγουεϊ ως Δρ. Γουίκς
Γκραντ Μίτσελ ως Θείος Γουάλας
Έλεν Μακ ως Αντζιολέττα Γκάλο
Ντάρυλ Χίκμαν ως Τζο
Άντονι Καρούζο ως Πίτερ Γκάλο
Τζόναθαν Χέιλ ως Δρ. Σλόαν
Κόνι Λέον ως Έστερ

Παραγωγή
Η ταινία βασίστηκε στο τελευταίο μυθιστόρημα της Ρέιτσελ Φιλντ, η οποία πέθανε στις 15 Μαρτίου 1942, όταν η ιστορία ήταν σε δημοσιεύση σε συνέχειες σε ένα περιοδικό εως τον Μάιο. Το βιβλίο έγινε μπεστ σέλερ.
. Η Paramount Pictures αγόρασε τα δικαιώματα ταινίας για 75.000 δολάρια, ξεπερνώντας την Warner Bros. και τον Ντέιβιντ Ο. Σέλζνικ. Αρχικά ανακοινώθηκε ότι θα σκηνοθετήσει ο Τζορτζ Στίβενς. Η Σούζαν Χέιγουρντ ανακοινώθηκε νωρίς ότι θα παίξει την μία από τις δύο αδελφές. Η Λορέτα Γιανγκ και ο Τζοελ ΜακΚρέα αναφέρθηκαν τότε ως οι βασικοί πρωταγωνιστές.

Ο Talbot Jennings αναφέρθηκε ότι εργάστηκε στο σενάριο. Για λίγο η Βερόνικα Λέικ αναφέρθηκε ως συμπρωταγωνίστρια της Γιανγκ, αλλά η Χέιγουρντ κατέληξε να πάρει τον ρόλο. Τον Σεπτέμβριο ο ΜακΚρέα κλήθηκε να υπηρετήσει στον πόλεμο και αντικαταστάθηκε από τον Φράνσον Τον. 
 Η ταινία προοριζόταν να ξεκινήσει την παραγωγή τον Νοέμβριο. Τότε ο Άλαν Λαντ απολύθηκε από το στρατό και έγινε διαθέσιμος για το ρόλο.
Η Τζειν Μάρφιν δούλευε τότε στο σενάριο, αλλά ο Ρέιμοντ Τσάντλερ υπέγραψε ένα μακροπρόθεσμο συμβόλαιο με την Paramount στα τέλη του 1943 και ανέλαβε αυτός τελικά την προσαρμογη του μυθιστορηματος. Τα γυρίσματα πραγματοποιήθηκαν τον Δεκέμβριο του 1943 έως τον Ιανουάριο του 1944.

Η Λορέτα Γιανγκ είπε αργότερα ότι "δεν είχε ποτέ οπτική επαφή" με τον Λαντ ως ηθοποιό:

Υποδοχή
Οι Los Angeles Times δήλωσαν ότι η ταινία «είχε μια προκλητική ιδέα και την αντιμετώπισε συμβατικά». Η ταινία ήταν επιτυχημένη στο box office.Funk, Edward. Behind the Door: The Real Story of Loretta Young, Bear Manor Media, 2015 p. 233

 Βιβλιογραφία  

Παραπομπές

Εξωτερικοί σύνδεσμοι

Review of film στους The New York Times
Review of film at Variety
Ραδιοφωνική προσαρμογή της ταινίας στο Lux Radio Theatre (21 May 1945) με την Λορέτα Γιανγκ


Κατηγορία:Ταινίες του 1944
Κατηγορία:Αμερικανικές ταινίες της δεκαετίας 1940
Κατηγορία:Αμερικανικές δραματικές ταινίες
Κατηγορία:Αμερικανικές ασπρόμαυρες ταινίες
Κατηγορία:Αγγλόφωνες ταινίες
Κατηγορία:Ταινίες σε σκηνοθεσία Ίρβινγκ Πίτσελ
Κατηγορία:Ταινίες σε σενάριο Ρέιμοντ Τσάντλερ
Κατηγορία:Ταινίες παραγωγής Paramount Pictures
Κατηγορία:Ταινίες βασισμένες σε αμερικανικά μυθιστορήματα
Κατηγορία:Ταινίες με θέμα την αναπηρία